Live and Let Die av Wings

«Live and Let Die» er kjenningsmelodien til James Bond-filmen Live and Let Die frå 1973, skriven av Paul og Linda McCartney og framført av bandet til Paul McCartney, Wings. Det var ein av dei mest suksessrike singlane til bandet og ein av dei mest sukessrike James Bond-songane fram til då. Songen nådde andreplassen på den amerikanske Billboard Hot 100-lista og niandeplassen på UK Singles Chart.

Songen vart tinga og skriven spesifikt for filmen og tilskriven Paul og Linda McCartney, medan den tidlegare Beatles-produsenten George Martin, produserte både songen og arrangerte orkesterpartiet. Songen er blitt spelt av mange andre band sidan, som Guns N' Roses. Både McCartney- og Guns N' Roses-versjonen vart nominerte til Grammy-prisen. I 2012 fekk McCartney Million-Air-prisen frå Broadcast Music, Inc. (BMI), for meir enn fire millionar framføringar av songen i USA.

Innspeling

Wings spelte inn «Live and Let Die» under innspelinga av albumet Red Rose Speedway, i oktober 1972. Songen vart spelt inn i A.I.R. Studios, med Ray Cooper på perkusjon.

Utgjeving
«Live and Let Die» vart gjeven ut i samband med eit fjernsynsprogram i 1973 om Paul McCartney, som gjekk 16. april 1973 i USA og 10. mai i Storbritannia. Her kan ein sjå McCartney og Wings framføre songen i studio, i lag med klipp av filmen som kom på kino den 27. juni.

Singelen nådde andreplassen i USA og niandeplassen i Storbritannia. Singelen selde til gullplate i USA for over ein million selde eksemplar.

Etter 11. september-åtaka hamna songen på lista til Clear Channel over songar som ikkje høvde seg å spele på radio.

Medverkande
Paul McCartney – solovokal, piano
Linda McCartney – korvokal, klaverinstrument
Henry McCullough – sologitar
Denny Laine – korvokal, bassgitar
Denny Seiwell – trommer
Ray Cooper – perkusjon
George Martin – orkesterarrangement

Salslister

Vekeslister

Årslister

Guns N' Roses-versjonen

«Live and Let Die» vart gjeven ut som den andre singelen frå Use Your Illusion I. Det vart laga ein musikkvideo i november 1991 der bandet spelar live på scenen og syner gamle bilete. Videoen vart laga kort tid før Izzy Stradlin slutta, og det er den siste videoen han er med i. Songen nådde 20. plassen på Mainstream Rock-lista. Songen vart nominert til beste hardrock song under Grammyprisutdelinga i 1993.

Salslister
Vekeslister

Årslister

Innhald
 «Live and Let Die» – 2:59
 «Live and Let Die»  – 3:37
 «Shadow of Your Love»  – 2:50

Medverkande
Guns N' Roses
 Axl Rose – solovokal, klaverinstrument, programmering, korvokal
 Slash – sologitar, 6-strengsbass
 Izzy Stradlin – rytmegitar
 Duff McKagan – bass
 Matt Sorum – trommer
 Dizzy Reed – piano
Andre medverkande
 Shannon Hoon – korvokal
 Johann Langlie – programmering
 Jon Thautwein – horn
 Matthew McKagan – horn
 Rachel West – horn
 Robert Clark – horn

Kjelder

Denne artikkelen bygger på «Live and Let Die (song)» frå ,  den 21. mai 2018. 
 oppgav desse kjeldene:
 

Singlar frå 1973
Singlar frå 1991
Paul McCartney-songar
Songar produserte av George Martin
Songar frå James Bond-filmar
Apple Records-singlar
Wings-songar
Nummer-ein-singlar i New Zealand
Songar skrivne av Paul McCartney
Songar skrivne av Linda McCartney
Geffen Records-singlar
Symfoniske rock-songar
Rockeballadar
Guns N' Roses-songar
Ray Conniff-songar
Hank Marvin-songar
Geri Halliwell-songar
Duffy-songar
Billy Joel-songar
The Ventures-songar
Ferrante & Teicher-songar
Santo & Johnny-songar
Nikka Costa-songar
Harold Faltermeyer-songar